Document ID: 32013D0094

RÅDETS AFGØRELSE
af 26. marts 2012
om indgåelse af den regionale konvention om pan-Euro-Middelhavsregler for præferenceoprindelse
(2013/94/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a),
under henvisning til forslag fra Europa-Kommissionen,
under henvisning til godkendelse fra Europa-Parlamentet, og
ud fra følgende betragtninger:
(1)
Den 26. november 2009 bemyndigede Rådet Kommissionen til at indlede forhandlinger med EFTA-landene, deltagerne i Barcelonaprocessen, deltagerne i stabiliserings- og associeringsprocessen samt Færøerne om den regionale konvention om pan-Euro-Middelhavsregler for præferenceoprindelse, i det følgende benævnt »konventionen«.
(2)
Den 9. december 2009 blev konventionens tekst godkendt af Euro-Med-handelsministrene på deres konference i Bruxelles.
(3)
Konventionen blev i overensstemmelse med Rådets afgørelse 2013/93/EU (1) undertegnet på Den Europæiske Unions vegne den 14. april 2011 med forbehold af dens senere indgåelse.
(4)
Konventionen bør indgås -
VEDTAGET DENNE AFGØRELSE:
Artikel 1
Den regionale konvention om pan-Euro-Middelhavsregler for præferenceoprindelse godkendes herved på Den Europæiske Unions vegne.
Teksten til konventionen er knyttet til denne afgørelse.
Artikel 2
Formanden for Rådet udpeger den eller de personer, der er beføjet til på Den Europæiske Unions vegne at deponere det godkendelsesinstrument, der er omhandlet i konventionens artikel 10.
Artikel 3
Kommissionen repræsenterer Den Europæiske Union i det blandede udvalg, der nedsættes ved artikel 3 i konventionen. Repræsentanter for medlemsstaterne kan deltage i møder i det blandede udvalg.
Artikel 4
Denne afgørelse træder i kraft på dagen for vedtagelsen.
Udfærdiget i Bruxelles, den 26. marts 2012.

Labels: 3
18
15
5